GA   GA 
 
 
 AN COIMISIÚN  
EORPACH   
An Bhruiséil, 3.2.2022  
COM(2022) 55 final  
2022/0030 (COD)  
 
Togra le haghaidh  
RIALACHÁN Ó PHARLAIMINT NA hEORPA AGUS ÓN gCOMHAIRLE  
lena leasaítear Rialachán (AE) 2021/954 maidir le creat chun deimhnithe 
idir-inoibritheacha COVID -19 i ndáil le vacsaíniú, tástáil agus téarnamh (Deimhniú 
Digiteach COVID an Aontais) a eisiúint agus a fhíorú, agus chun go nglacfaí leo. i ndáil 
le náisiúnaigh tríú tír atá ag fanacht go dleathach nó ina gcónaí go dleathach ar 
chríocha na mBallstát le lin n phaindéim COVID -19.  
GA 1  GA MEABHRÁN MÍNIÚCHÁIN  
1. COMHTHÉACS  AN TOGRA  
• Forais agus cuspóirí an togra  
I gcomhréir leis an gCoinbhinsiún lena ndéantar Comhaontú Schengen1 a chur chun feidhme, 
féadfaidh náisiúnaigh tríú tír a bhfuil cónaí orthu go dleathach i mBallstát nó atá ag fanacht go 
dleathach ann taisteal faoi shaoirse laistigh de chríocha na mBallstát eile, chomh fada agus go 
gcomhlíonann siad coinníollacha áirithe.  Dá bhrí sin, an beartas a d’fhorbair an tAontas lena 
n-áirithítear nach mbíonn aon rialú ar dhaoine agus iad ag trasnú na dteorainneacha 
inmheánacha, ní hé amháin go dtéann an beartas sin chun tairbhe do shaoránaigh den Aontais 
ach téann sé chun tairbhe d o náisiúnaigh tríú tír freisin a bhfuil sé de cheart acu taisteal a 
dhéanamh san Aontas. Mar sin féin, bhí tionchar ar fheidhmiú an chirt sin ag roinnt de na 
srianta a ghlac na Ballstáit chun leathadh ghéarshiondróm trom riospráide choróinvíreas 2 
(‘SARS -CoV-2’) a theorannú, rud is cúis le galar choróinvíreas 2019 (‘COVID -19’). Is éard a 
bhí sna bearta sin go minic, srianta ar dhul isteach nó ceanglais shonracha eile is infheidhme 
maidir le taistealaithe trasteorann, amhail coraintín nó féinleithlisiú a dhé anamh nó tástáil 
ionfhabhtú SARS -CoV -2 a dhéanamh roimh theacht isteach dóibh agus/nó ina dhiaidh.  
Chun saorghluaiseacht a éascú le linn phaindéim COVID -19, ghlac Parlaimint na hEorpa agus 
an Chomhairle, an 14 Meitheamh 2021, Rialachán (AE) 2021/9532 bunaithe ar Airteagal 21 
den Chonradh ar Fheidhmiú an Aontais Eorpaigh (CFAE) lena mbunaítear creat maidir le 
Deimhniú Digiteach COVID an Aontais chun deimhnithe idir -inoibritheacha COVID -19 i 
ndáil le vacsaíniú, tástáil agus téarnamh a eisiúint agus a fh íorú agus chun go nglacfaí leo. Le 
Rialachán (AE) 2021/953 éascaítear saorghluaiseacht trí dheimhnithe idir -inoibritheacha 
COVID -19 a nglactar go frithpháirteach leo i ndáil le vacsaíniú , tástáil agus téarnamh a chur 
ar fáil do shaoránaigh an Aontais agus  dá mbaill teaghlaigh, a d’fhéadfadh a bheith ina 
náisiúnaigh tríú tír, ar deimhnithe iad is ar féidir leo a úsáid agus iad ag taisteal . I gcás ina 
dtarscaoilfidh na Ballstáit srianta áirithe ar shaorghluaiseacht do dhaoine a bhfuil cruthúnas ar 
vacsaíniú,  ar thástáil nó ar théarnamh acu, cuidíonn Deimhniú Digiteach COVID an Aontais 
le saoránaigh tairbhe a bhaint as na díolúintí sin.  
An lá céanna, ghlac Parlaimint na hEorpa agus an Chomhairle Rialachán (AE) 2021/9543 
bunaithe ar Airteagal 77 CFAE, chun tai steal laistigh de Limistéar Schengen a éascú le linn 
phaindéim COVID -19, lena leathnaítear an creat maidir le Deimhniú Digiteach COVID an 
Aontais d’fhonn náisiúnaigh tríú tír a chumhdach atá ag fanacht go dleathach nó ina gcónaí go 
dleathach ar chríoch Bal lstáit agus atá i dteideal taisteal chuig Ballstáit eile i gcomhréir le dlí 
an Aontais.  
Ina theannta sin, is léir gurb é córas Dheimhniú Digiteach COVID an Aontais an t -aon chóras 
deimhnithe COVID -19 atá i bhfeidhm ar an leibhéal idirnáisiúnta ar mhórscála. Mar thoradh 
air sin, tá tábhacht dhomhanda níos mó ag baint le Deimhniú Digiteach COVID an Aontais 
agus chuidigh sé aghaidh a thabhairt ar an bpaindéim ar an leibhéal idirnáisiúnta, trí thaisteal 
                                                 
1 IO L 239, 22.9.2000, lch. 19. 
2 Rialachán (AE) 2021/953 ó Pharlaimint na hEorpa agus ón gComhairle an 14  Meitheamh 2021 maidir 
le creat chun deimhnithe idir -inoibritheacha COVID -19 i ndáil le vacsaíniú, tástáil agus téarnamh 
(Deimhniú Digiteach COVID an Aontais ) a eisiúint agus a fhíorú, agus chun go nglacfaí leo, chun an 
tsaorghluaiseacht a éascú le linn phaindéim COVID -19 (IO L 211, 15.6.2021, lch. 1). 
3 Rialachán (AE) 2021/954 ó Pharlaimint na hEorpa agus ón gComhairle an 14  Meitheamh  2021 maidir 
le creat chu n deimhnithe idir -inoibritheacha COVID -19 i ndáil le vacsaíniú, tástáil agus téarnamh 
(Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó 
a bhfuil cónaí orthu go dleathach ar chríocha na mBallstát le linn phaindéim COVID -19 agus chun iad a 
fhíorú, agus chun go nglacfaí leo ( IO L 211, 15.6.2021, lch. 24). 
GA 2  GA sábháilte idirnáisiúnta agus téarnamh idirnáisiún ta a éascú. Faoin 31 Eanáir 2022, tá na trí thír 
de chuid an Limistéir Eorpaigh Eacnamaíoch nach bhfuil san Aontas Eorpach4, an Eilvéis5 
agus 29 tríú tír agus críoch6 eile nasctha le córas Dheimhniú Digiteach COVID an Aontais, 
agus táthar ag súil go dtiocf aidh tuilleadh isteach ann amach anseo. Aithníodh córas 
Dheimhniú Digiteach COVID an Aontais mar cheann de na príomhréitigh dhigiteacha chun 
an tsoghluaisteacht idirnáisiúnta a athbhunú7, agus spreag an Comhlachas Aeriompair 
Idirnáisiúnta na tíortha chun D eimhniú Digiteach COVID an Aontais a ghlacadh mar an 
caighdeán domhanda8. Leanfaidh an Coimisiún dá iarrachtaí tacú le tríú tíortha ar spéis leo 
córais idir -inoibritheacha deimhnithe COVID -19 a fhorbairt. D’fhéadfaí a áireamh leis sin 
réitigh thagartha foi nse oscailte bhreise a chur ar fáil lenar féidir deimhnithe tríú tír a thiontú i 
bhformáid atá idir -inoibritheach le Deimhniú Digiteach COVID an Aontais, mar gur féidir 
tríú tíortha a nascadh freisin a ndéantar a ndeimhnithe idir -inoibritheach trí bhíthin 
tiontúcháin9. 
Ón uair a glacadh é, cuireadh Deimhniú Digiteach COVID an Aontais i bhfeidhm go rathúil 
ar fud an Aontais, agus eisíodh níos mó ná billiún teastas faoi dheireadh 2021. Dá bhrí sin, is 
uirlis é Deimhniú Digiteach COVID an Aontais atá ar fáil g o forleathan agus a nglactar go 
hiontaofa leis ní hamháin chun saorghluaiseacht shaoránaigh an Aontais agus bhaill a 
dteaghlaigh a éascú, ach freisin chun taisteal laistigh den Aontas a éascú le linn phaindéim 
COVID -19 do na catagóirí de náisiúnaigh tríú t ír a luaitear thuas.  
Ó glacadh Rialachán (AE) 2021/953 agus Rialachán (AE) 2021/954, tá forbairt mhór tagtha ar 
an staid eipidéimeolaíoch maidir le paindéim COVID -19. Ar thaobh amháin, tá méadú tagtha 
ar ghlacadh vacsaíní, lena n -áirítear teanndáileoga, ar fud an domhain.  
Ar an taobh eile, tháinig méaduithe suntasacha ar líon na n -ionfhabhtuithe, an ospidéalaithe 
agus na mbásanna de bharr leathadh athraitheach SARS -CoV -2 ar a dtugtar ‘Delta’ le linn an 
dara leath de 2021, rud a ch uir de cheangal ar na Ballstáit dianbhearta sláinte poiblí a 
ghlacadh mar chuid d’iarracht acmhainneacht an chórais cúraim sláinte a chosaint. Go luath in 
2022, tháinig méadú mór ar líon na gcásanna COVID -19 mar thoradh ar ‘Omicron’, 
athraitheach SARS -CoV -2 ar díol imní é a tháinig in ionad ‘Delta’ go gasta agus a bhain 
amach déine nach bhfacthas a leithéid riamh roimhe maidir le tarchur comhphobail ar fud an 
Aontais agus níos faide i gcéin.  
Faoi láthair, ní féidir an tionchar a bheadh ag méadú féideartha a r ionfhabhtuithe sa dara leath 
de 2022 a thuar. Ina theannta sin, ní féidir a chur as an áireamh an fhéidearthacht go rachaidh 
staid na paindéime in olcas mar gheall ar theacht chun cinn athraitheach nua SARS -CoV -2 ar 
díol imní iad.  
I bhfianaise an méid th uas, ní féidir a eisiamh go leanfaidh na Ballstáit de cheangal a chur ar 
náisiúnaigh tríú tír atá ag fanacht go dleathach nó atá ina gcónaí go dleathach ar chríoch 
                                                 
4 An Íoslainn, Lichtinstéin agus an Iorua.  
5 Tá cearta frithpháirteacha dul isteach agus cónaithe ag saoránaigh den Aontas agus ag náisiúnaigh de 
chuid na hEilvéise ar bhonn an Chomhaontaithe idir an Comhphobal Eorpach agus a Bhallstáit, de 
pháirt, agus Cónaidhm na hEilvéise, den pháirt eile, maidir le saorghluaiseacht daoine ( IO L 114, 
30.4.2002, lch. 6). 
6
 https://ec.europa.eu/info/live -work -travel -eu/coronavirus -response/safe -covid -19-vaccines -eur
opeans/eu -digital -covid -certificate_ga   
7
 https://wttc.org/News -Article/WTTC -identifies -digital -solutions -for-governments -worldwide -t
o-significantly -restore -international -mobility   
8 https://www.iata.org/en/pressroom/2021 -releases/2021 -08-26-01/  
9 Trí bhíthin gníomh cur chun feidhme arna ghlacadh de bhun Airteagal 8(2) de Rialachán (AE) 
2021/953.  
GA 3  GA Ballstáit agus atá i dteideal taisteal chuig Ballstáit eile i gcomhréir le dlí an Aontais, c ruthúnas 
ar vacsaíniú COVID -19, tástáil nó téarnamh a thíolacadh tar éis an 30 Meitheamh 2022, is é 
sin, an dáta atá Rialachán (AE) 2021/953 agus Rialachán 2021/954 le dul in éag faoi láthair. 
Tá sé tábhachtach, dá bhrí sin, a chinntiú go bhféadfar leas a bhaint as Deimhnithe Digiteacha 
COVID an Aontais tar éis an dáta sin.  
Ag an am céanna, ós rud é gur cheart deireadh a chur le haon srianta ar shaorghluaiseacht 
daoine laistigh den Aontas a cuireadh i bhfeidhm chun leathadh SARS -CoV -2 a theorannú, 
lena n -áirítear an ceanglas Deimhnithe Digiteacha COVID an Aontais a thaispeáint, a luaithe 
is féidir sin i bhfianaise na staide eipidéimeolaíche, trí Rialachán (AE) 2021/954 a leasú, tá sé 
beartaithe ag an gCoimisiún na tagairtí atá ann cheana do Rialachán (AE) 2021/953 a 
choimeád agus tagairt dhinimiciúil a dhéanamh don Rialachán céanna maidir le ré feidhme 
Rialachán (AE) 2021/954.  
 
• Comhsheasmhacht le forálacha beartais atá sa réimse beartais cheana  
Tá an togra seo gan dochar do rialacha Schengen maidir leis na coinníollacha i ndáil le dul 
isteach le haghaidh náisiúnaigh tríú tír. Níor cheart an tuiscint a bhaint as an Rialachán atá 
beartaithe, ar aon slí, gur Rialachán é lena spreagtar nó lena n -éascaítear athbhunú rialuithe 
teorann ag teorainneacha inmheánac ha, rud nach mór a bheith ina rogha dheiridh faoi réir na 
gcoinníollacha a leagtar amach i Rialachán (AE) 2016/399 (‘Cód Teorainneacha Schengen’). 
10 
Ina thogra le haghaidh Moladh ón gComhairle lena leasaítear Moladh (AE) 2020/912 maidir 
leis an srian seala dach ar thaisteal neamhriachtanach isteach san Aontas agus maidir leis an 
bhféidearthacht deireadh a chur leis an srian sin11, mhol an Coimisiún nasc soiléir a bhunú idir 
Moladh (AE) 2020/912 ón gComhairle agus Deimhniú Digiteach COVID an Aontais chun 
cabhr ú le húdaráis na mBallstát barántúlacht, bailíocht agus sláine na ndeimhnithe arna 
n-eisiúint ag tríú tíortha a fhíorú.  
 
• Comhsheasmhacht le beartais eile de chuid an Aontais  
Is cuid den tsraith de bhearta an Aontais é an togra seo chun freagairt do phain déim 
COVID -19. Tógann sé, go háirithe, ar an obair a rinneadh sa Choiste Slándála Sláinte, sa 
Líonra rShláinte, agus sa Choiste um Dheimhniú Digiteach COVID an Aontais . 
Comhlánaíonn an togra seo togra COM(2022) 50 final, a fhéachann le síneadh a chur le ré  
feidhme Rialachán (AE) 2021/953 maidir le creat le haghaidh eisiúint, fíorú agus glacadh 
deimhnithe idir -inoibritheacha COVID -19 i ndáil le vacsaíniú, tástáil agus téarnamh 
(Deimhniú Digiteach COVID an Aontais) chun saorghluaiseacht a éascú le linn phaind éim 
COVID -19. 
Leis an togra seo, urramaítear go hiomlán inniúlachtaí na mBallstát maidir lena mbeartas 
sláinte a shainiú (Airteagal 168 CFAE).  
Tá an togra seo comhsheasmhach le beartas an Aontais maidir le hinimirce náisiúnach tríú tír.  
 
                                                 
10 Rialachán (AE) 2016/399 ó Pharlaimint na hEorpa agus ón gComhairle an 9 Márta 2016 maidir le Cód 
an Aontais maidir leis na rialacha lena rialaítear gluaiseacht daoine thar theorainn eacha IO L 77, 
23.3.2016, lch. 1). 
11 COM(2021) 754 final.  
GA 4  GA 2. BUNÚS  DLÍ,  COIMHDEACHT  AGUS  COMHRÉIREACHT  
• Bunús  dlí 
Sonraítear in Airteagal 77(2), pointe (c) CFAE go leagfaidh an tAontas amach na 
coinníollacha faoina mbeidh an tsaoirse chun taistil laistigh den Aontas ar feadh 
gearrthréimhse ag náisiúnaigh tríú tír atá ag fanac ht go dleathach san Aontas nó a bhfuil cónaí 
orthu go dleathach ann . Tá feidhm ag an ngnáthnós imeachta reachtach.  
Leis an togra, leasófaí Rialachán (AE) 2021/954, atá bunaithe freisin ar Airteagal 77(2), 
pointe (c) CFAE.  
 
• Coimhdeacht  (maidir  le hinniúla cht neamheisiach)   
Ní féidir  leis na Ballstáit  cuspóirí  an togra  seo, eadhon  cur i bhfeidhm  Rialachán (AE) 
2021/954 a leathnú,  a bhaint  amach  go neamhspleách.  Dá bhrí sin, tá gá le beart  ar leibhéal  an 
Aontais.  
Mura  ngníomhófaí  ar leibhéal  an Aontais,  scoirfí  d’fheidhm  a bheith  ag Rialachán (AE) 
2021/954 agus mar thoradh air sin ní bheadh náisiúnaigh tríú tír atá ag fanacht go dleathach 
nó atá ina gcónaí go dleathach ar chríoch Bhallstát AE/LEE agus atá i dteideal taisteal chuig 
Ballstáit eile i gcomhré ir le dlí an Aontais in ann deimhniú idir -inoibritheach COVID -19 
maidir le vacsaíniú, tástáil agus téarnamh a iarraidh agus a úsáid ina dhiaidh sin.  
• Comhréireacht  
Is féidir le gníomhaíocht an Aontais luach suntasach a chur leis an iarracht dul i ngleic leis na 
dúshláin a shainaithnítear thuas agus is é sin an t -aon bhealach amháin inar féidir aonair 
maidir le deimhniú COVID atá cuíchóirithe agus a bhfuil glacadh leis a bhaint amach agus a 
choinneáil ar bun.  
Trí bhearta aontaobhacha nó neamhchomhordaithe  a ghlacadh maidir le deimhnithe sláinte 
COVID -19, d’fhéadfaí bearta a bheith ann lena dteorannófaí an deis atá ag náisiúnaigh tríú tír 
atá i dteideal taisteal laistigh den Aontas tabhairt faoi thaisteal den sórt sin.  
Ba cheart feidhm a bheith ag an leasú atá beartaithe i gcomhréir le Rialachán (AE) 2021/953, 
mar a mholtar é a leasú le togra COM(2022) 50 final, agus, dá bhrí sin, ceadaítear leis síneadh 
a chur le húsáid Dheimhniú Digiteach COVID an Aontais ar feadh tréimhse teoranta ama i 
ndáil le náisiúnai gh tríú tír atá ina gcónaí nó ag fanacht go dleathach san Aontas agus atá i 
dteideal taisteal laistigh den Aontas.  
• An rogha  ionstraime  
Le rialachán áirithítear go gcuirfear dlí an Aontais chun feidhme sna Ballstáit uile ar bhealach 
díreach láithreach coiteann.  
3. TORTHAÍ  Ó MHEASTÓIREACHTAÍ  EX POST,  Ó CHOMHAIRLIÚCHÁIN  
LEIS  NA PÁIRTITHE  LEASMHARA  AGUS  Ó MHEASÚNUITHE  
TIONCHAIR  
• Comhairliúcháin  leis na páirtithe  leasmhara  
Cuirtear san áireamh sa togra an plé a rinneadh go tráthrialta le húdaráis na mBalls tát i 
bhfóraim éagsúla.  
GA 5  GA • Bailiú  agus  úsáid  saineolais  
Cuireann an togra leis an bhfaisnéis eipidéimeolaíoch agus leis na measúnuithe 
eipidéimeolaíocha arna soláthar ag an Lárionad Eorpach um Ghalair a Chosc agus a Rialú 
(ECDC), an measúnú ar shábháilteach t, éifeachtacht agus cáilíocht vacsaíní COVID -19 arna 
ndéanamh ag an nGníomhaireacht Leigheasra Eorpach (EMA), na malartuithe teicniúla a 
dhéantar laistigh den Choiste Slándála Sláinte, a ghrúpa oibre teicniúil maidir le tástálacha 
diagnóiseacha COVID -19 agus an Líonra rShláinte, chomh maith leis an bhfianaise eolaíoch 
ábhartha atá ar fáil.  
• Measúnú  tionchair  
I bhfianaise na práinne a bhaineann leis an togra, ní dhearna an Coimisiún measúnú tionchair.  
• Cearta  bunúsacha  
Tá próiseáil sonraí pearsanta i gcei st leis an togra seo, lena n -áirítear sonraí sláinte. Tá 
tionchair ionchasacha ann ar chearta bunúsacha daoine aonair, eadhon Airteagal 7 den Chairt 
maidir le hurraim ar an saol príobháideach agus Airteagal 8 maidir leis an gceart chun sonraí 
pearsanta a c hosaint. Próiseáil sonraí pearsanta daoine aonair, lena n -áirítear bailiú, rochtain 
agus úsáid sonraí pearsanta, bíonn tionchar ag an bpróiseáil sin ar an gceart chun 
príobháideachais agus ar an ceart chun sonraí pearsanta a chosaint. Ní mór údar cuí a bhe ith 
leis chun cur isteach ar na cearta bunúsacha sin.  
Maidir leis an gceart go ndéanfar sonraí pearsanta a chosaint, lena n -áirítear slándáil sonraí, 
leanann Rialachán (AE) 2016/679 ó Pharlaimint na hEorpa agus ón gComhairle12 d’fheidhm a 
bheith aige. Níl a on mhaolú ar chóras cosanta sonraí an Aontais beartaithe agus ní mór do na 
Ballstáit rialacha soiléire, coinníollacha agus coimircí daingne a chur chun feidhme i 
gcomhréir le rialacha cosanta sonraí an Aontais.  
4. IMPLEACHTAÍ  BUISÉADACHA  
Cumhdófar maoiniú  na ngníomhaíochtaí lena dtacaítear leis an tionscnamh seo sa Ráiteas 
Airgeadais Reachtach arna thíolacadh leis an  togra COM(2022) 50 final . 
5. EILIMINTÍ  EILE  
• Pleananna  cur chun  feidhme  agus  socruithe  faireacháin,  meastóireachta  agus  
tuairiscithe  
Ní bhai neann le hábhar.  
• Míniúchán  mionsonraithe  ar fhorálacha  sonracha  an togra  
Leasaítear le h Airteagal 1  den togra ré feidhme Rialachán (AE) 2021/954.  
In Airteagal 2  déantar foráil maidir le teacht i bhfeidhm brostaithe an Rialacháin seo.  
                                                 
12 Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le 
daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí 
den sórt sin, agus lena n -aisghairtear Treoir 95/46/CE (An Rialachán Ginearálta maidir le Cosaint 
Sonraí) ( IO L 119, 4.5.2016, lch. 1). 
GA 6  GA 2022/0030 (COD)  
Togra le haghaidh  
RIALACHÁN Ó PHARLAIMINT NA hEORPA AGUS ÓN gCOMHAIRLE  
lena leasaítear Rialachán (AE) 2021/954 maidir le creat chun deimhnithe 
idir-inoibritheacha COVID -19 i ndáil le vacsaíniú, tástáil agus téarnamh (Deimhniú 
Digiteach COVID an Aontais) a eisiúint agus a fhíorú, agus chun go nglacfaí leo. i ndáil 
le náisiúnaigh tríú tír atá ag fanacht go dleathach nó ina gcónaí go dleathach ar 
chríocha na mBallstát le linn phaindéim COVID -19. 
TÁ PARLAIMINT NA hEORPA AGUS COMHAIRLE AN AONTAIS EORPAIGH  
Ag féachaint don Chonradh ar Fheidhmiú an Aontais Eorpaigh, agus go háirithe 
Airteagal  77(2), pointe (c) de,  
Ag féachaint don togra ón gCoimisiún Eorpach,  
Ag gníomhú dóibh i gcomhréir leis an ngnáthnó s imeachta reachtach,  
De bharr an mhéid seo a leanas:  
(1) Faoi acquis  Schengen, náisiúnaigh tríú tír a bhfuil a bhfuil cónaí orthu go dleathach 
san Aontas nó náisiúnaigh tríú tír a tháinig isteach go dleathach ar chríoch Ballstáit, 
féadfaidh siad taisteal faoi shaoirse laistigh de chríocha na mBallstát uile eile le linn 
thréimhse 90 lá laistigh d’aon tréimhse 180 lá13. 
(2) An 14 Meitheamh 2021, ghlac Parlaimint na hEorpa agus an Chomhairle Rialachán 
(AE) 2021/953 lena mbunaítear Deimhniú Digiteach COVID an Aontais14. Leagtar 
amach sa Rialachán sin creat coiteann chun deimhnithe idir -inoibritheacha COVID -19 
i ndáil le vacsaíniú, tástáil agus téarnamh a eisiúint agus a fhíorú, agus chun go 
nglacfaí leo, chun saorghluaiseacht shaoránaigh an Aontais agus a mball teaghlaigh a 
éascú le linn phaindéim COVID -19. Tá ag gabháil le Rialachán (AE) 2021/953 
Rialachán (AE) 2021/954 ó Pharlaimint na hEorpa agus ón gComhairle15, lena 
leathnaítear an creat maidir le deimhniú digiteach COVID an Aontais chuig 
náisiúnaigh tríú tír  a chumhdach atá ag fanacht go dleathach nó atá ina gcónaí go 
dleathach ar chríoch Ballstáit agus atá i dteideal taisteal chuig Ballstáit eile i gcomhréir 
le dlí an Aontais.  
                                                 
13 Rialachán (AE) 2016/399 ó Pharlaimint na hEorpa agus ón gComhairle an 9  Márta  2016 maidir le Cód 
an Aontais mai dir leis na rialacha lena rialaítear gluaiseacht daoine thar theorainneacha ( IO L 77, 
23.3.2016, lch. 1). 
14 Rialachán (AE) 2021/953 ó Pharlaimint na hEorpa agus ón gComhairle an 14  Meitheamh 2021 maidir 
le creat chun deimhnithe idir -inoibritheacha COVID -19 i ndáil le vacsaíniú, tástáil agus téarnamh 
(Deimhniú Digiteach COVID an Aontais) a eisiúint agus a fhíorú, agus chun go nglacfaí leo, chun an 
tsaorghluaiseacht a éascú le linn phaindéim COVID -19 (IO L 211, 15.6.2021, lch. 1). 
15 I dteannta Rialachán (AE) 2021/954 ó Pharlaimint na hEorpa agus ón gComhairle an 
14 Meitheamh  2021 maidir le creat chun deimhnithe idir -inoibritheacha COVID -19 i ndáil le vacsaíniú, 
tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag  
fanacht go dleathach nó a bhfuil cónaí orthu go dleathach ar chríocha na mBallstát le linn phaindéim 
COVID -19 agus chun iad a fhíorú, agus chun go nglacfaí leo ( IO L 211, 15.6.2021, lch. 24). 
GA 7  GA (3) Rachaidh Rialachán (AE) 2021/953 agus Rialachán (AE) 2021/954 in éag an 30 
Meitheamh 2022. Mar sin féin, tá an phaindéim fós ann agus tá tionchar diúltach fós 
ag ráig an athraithigh ‘Omicron’ ar díol imní é ar thaisteal laistigh den Aontas. Dá bhrí 
sin, is ábhartha go fóill Deimhniú Digiteach COVID an Aontais agus is gá úsáid 
leanún ach an Deimhnithe sin a cheadú.  
(4) Cuirfear 12 mhí le cur i bhfeidhm Rialachán (AE) 2021/953. Ós rud é gurb é cuspóir 
Rialachán (AE) 2021/954 cur i bhfeidhm Rialachán (AE) 2021/953 a leathnú chun 
catagóirí áirithe náisiúnach tríú tír a chumhdach, ar náisi únaigh triú tír iad atá ina 
gcónaí go dleathach nó ag fanacht go dleathach san Aontas, ba cheart a re feidhme a 
bhfeidhm a bheith nasctha go díreach le ré feidhme Rialachán (AE) 2021/953. Dá bhrí 
sin, ba cheart Rialachán (AE) 2021/954 a leasú dá réir.  
(5) Níor cheart an tuiscint a bhaint as an Rialachán seo gur Rialachán é lena n -éascaítear 
nó lena spreagtar srianta ar an tsaorghluaiseacht mar fhreagairt ar an bpaindéim. Sa 
bhreis air sin, aon cheanglas le deimhnithe a fhíorú arna bhunú le Rialachán (AE) 
2021/953, níor cheart a mheas go dtugtar údar ar bith leis rialuithe ag teorainneacha 
inmheánacha a athbhunú ar bhonn sealadach. Ba cheart seiceálacha ag teorainneacha 
inmheánacha a bheith ina rogha dheiridh i gcónaí, rud atá faoi réir rialacha sonracha 
mar a leagtar amach i Rialachán (AE) 2016/399 ó pharlaimint na hEorpa agus ón 
gComhairle (Cód Teorainneacha Schengen).  
(6) I gcomhréir le hAirteagail 1 agus 2 de Phrótacal Uimh.  22 maidir le seasamh na 
Danmhairge, Prótacal atá i gceangal leis an gConradh ar an Aontas Eorpach agus le 
CFAE, níl an Danmhairg rannpháirteach i nglacadh an Rialacháin seo agus níl sí faoi 
cheangal aige ná faoi réir a chur i bhfeidhm. Ós rud é go gcuireann an Rialachán seo le 
acquis  Schengen, cinnfidh an Danmhairg, i gcomhréir le hAi rteagal  4 den Phrótacal 
sin, laistigh de thréimhse 6 mhí tar éis don Chomhairle cinneadh a dhéanamh ar an 
Rialachán seo, an gcuirfidh sí chun feidhme ina dlí náisiúnta é.  
(7) Is éard atá sa Rialachán seo forbairt ar fhorálacha acquis  Schengen nach bhfuil Éire 
rannpháirteach iontu, i gcomhréir le Cinneadh 2002/192/CE16 ón gComhairle; Dá réir 
sin, níl Éire rannpháirteach ina ghlacadh agus níl sí faoi cheangal aige ná faoi réir a 
chur i bhfeidhm. Chun go mbeidh na Ballstáit in ann, faoi na coinníollacha a leagtar 
amach i Rialachán (AE) 2021/953, glacadh le deimhnithe COVI D-19 arna n -eisiúint 
ag Éirinn do náisiúnaigh tríú tír atá ag fanacht go dleathach nó atá ina gcónaí go 
dleathach ar a críoch chun taisteal laistigh de chríocha na mBallstát a éascú, ba cheart 
d’Éirinn deimhnithe COVID -19 a eisiúint do na náisiúnaigh tríú tír sin a 
chomhlíonann ceanglais an chreata iontaoibhe le haghaidh Dheimhniú Digiteach 
COVID AE. Ba cheart d’Éirinn agus do na Ballstáit eile glacadh le deimhnithe arna 
n-eisiúint do náisiúnaigh tríú tír a chumhdaítear leis an Rialachán seo ar bhonn 
cómhal artachta.  
(8) Maidir leis an mBulgáir, leis an gCipir, leis an gCróit agus leis an Rómáin, is éard atá 
sa Rialachán seo forbairt ar acquis Schengen de réir bhrí Airteagal 3(1) d’Ionstraim 
Aontachais 2003, Airteagal 4(1) d’Ionstraim Aontachais 2005 agus Air teagal 4(1) 
d’Ionstraim Aontachais 2011 faoi seach.  
(9) Maidir leis an Íoslainn agus leis an Iorua, is éard atá sa Rialachán seo forbairt ar 
fhorálacha acquis  Schengen de réir bhrí an Chomhaontaithe arna thabhairt i gcrích ag 
Comhairle an Aontais Eorpaigh agus Poblacht na hÍoslainne agus Ríocht na hIorua 
                                                 
16 Cinneadh ón gComhairle an 28 Feabhra 2002 maidir leis an iarr aidh ó Éirinn a bheith rannpháirteach i 
roinnt forálacha de acquis Schengen ( IO L 64, 7.3.2002, lch. 20). 
GA 8  GA maidir le comhlachas an dá thír sin le acquis  Schengen a chur chun feidhme, a chur i 
bhfeidhm agus a fhorbairt, ar forálacha iad a thagann faoi réim an réimse dá 
dtagraítear in Airteagal 1, pointe C, de Chi nneadh 1999/437/CE ón gComhairle17.  
(10) Maidir leis an Eilvéis, is éard atá sa Rialachán seo forbairt ar fhorálacha acquis  
Schengen de réir bhrí an Chomhaontaithe arna thabhairt i gcrích idir an tAontas 
Eorpach, an Comhphobal Eorpach agus Cónaidhm na hEil véise maidir le comhlachas 
Chónaidhm na hEilvéise le acquis  Schengen a chur chun feidhme, a chur i bhfeidhm 
agus a fhorbairt, ar forálacha iad a thagann faoi réim an réimse dá dtagraítear in 
Airteagal 1, pointe C, de Chinneadh 1999/437/CE, arna léamh i gco mhar le hAirteagal 
3 de Chinneadh 2008/146/CE ón gComhairle18. 
(11) Maidir le Lichtinstéin, is éard atá sa Rialachán seo forbairt ar fhorálacha acquis  
Schengen de réir bhrí an Phrótacail idir an tAontas Eorpach, an Comhphobal Eorpach, 
Cónaidhm na hEilvéise agus Prionsacht Lichtinstéin i ndáil le haontachas Phrionsacht 
Lichtinstéin leis an gComhaontú idir an tAontas Eorpach, an Comhphobal Eorpach 
agus Cónaidhm na hEilvéise maidir le comhlachas Chónaidhm na hEilvéise le acquis  
Schengen a chur chun feidhme, a c hur i bhfeidhm agus a fhorbairt, ar forálacha iad a 
thagann faoi réim an réimse dá dtagraítear in Airteagal 1, pointe C, de Chinneadh 
1999/437/CE arna léamh i gcomhar le hAirteagal 3 de Chinneadh 2011/350/AE ón 
gComhairle19. 
(12) I bhfianaise na práinne atá  leis an staid a bhaineann le paindéim COVID -19, ba cheart 
don Rialachán seo a theacht i bhfeidhm an tríú lá tar éis lá a fhoilsithe in Iris Oifigiúil 
an Aontais Eorpaig h. 
(13) Chuathas i gcomhairle leis an Maoirseoir Eorpach ar Chosaint Sonraí agus leis a n 
mBord Eorpach um Chosaint Sonraí i gcomhréir le hAirteagal 42 de Rialachán (AE) 
2018/1725 ó Pharlaimint na hEorpa agus ón gComhairle20 agus thug siad tuairim an 
[…],  
                                                 
17 Cinneadh ón gComhairle an 17 Bealtaine 1999 maidir le socruithe áirithe i dtaca le cur i bhfeidhm an 
Chomhaontaithe arna thabhairt i gcrích ag Comha irle an Aontais Eorpaigh agus Poblacht na hÍoslainne 
agus Ríocht na hIorua maidir le comhlachas an dá thír sin le acquis Schengen a chur chun feidhme, a 
chur i bhfeidhm agus a fhorbairt ( IO L 176, 10.7.1999, lch. 31). 
18 Cinneadh ón gComhairle an 28 Eanáir 2008 maidir le tabhairt i gcrích an Chomhaontaithe, thar ceann 
an Chomhphobail Eorpaigh, idir an tAontas Eorpach, an Comhphobal Eorpach agus Cónaidhm na 
hEilvéise maidir le comhlachas Chónaidhm na hEilvéise le acquis Schengen a chur chun feidhme, a 
chur i bhfeidhm agus a fhorbairt ( IO L 53, 27.2.2008, lch. 1). 
19 Cinneadh ón gComhairle an 7 Márta 2011 maidir le tabhairt i gcrích an Phrótacail, thar ceann an 
Aontais Eorpaigh, idir an tAontas Eorpach, an Comhphobal Eorpach, Cónaidhm na hEilvéise agus 
Prionsach t Lichtinstéin i ndáil le haontachas Phrionsacht Lichtinstéin leis an gComhaontú idir an 
tAontas Eorpach, an Comhphobal Eorpach agus Cónaidhm na hEilvéise maidir le comhlachas 
Chónaidhm na hEilvéise le acquis Schengen a chur chun feidhme, a chur i bhfeidhm  agus a fhorbairt, a 
bhaineann le seiceálacha ag na teorainneacha inmheánacha a dhíothú agus le gluaiseacht daoine 
(IO L 160, 18.6.2011, lch. 19). 
20 Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 
maidir le d aoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, 
oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena 
n-aisghairtear Rialachán (CE) Uimh.  45/2001 agus Cinneadh  Uimh.  1247/2002/CE ( IO L 295, 
21.11.2018, lch. 39). 
GA 9  GA TAR ÉIS AN RIALACHÁN SEO A GHLACADH:  
Airteagal 1  
Cuirtear an méid seo a leanas in ionad Airteagal 3 de Rialachán (AE) 2021/954:  
‘Airteagal 3  
Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an 
Aontais Eorpaigh.  
Beidh feidhm aige ón 1 Iúil 2021 fad is infheidhme Rialachán (AE) 2021/953.’  
Airteagal  2 
Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an 
Aontais Eorpaigh . 
Beidh an Rialachán seo ina cheangal go huile agus go hiomlán agus beidh sé infheidhme go 
díreach sna Balls táit i gcomhréir leis na Conarthaí.  
Arna dhéanamh sa Bhruiséil,  
Thar ceann Pharlaimint na hEorpa  Thar ceann na Comhairle  
An tUachtarán  An tUachtarán